Den erfarne ungdomstræner, Jannik Riis, er en af drivkræfterne bag fodbold initiativet Technica Football. Ideen er, at man på projektets hjemmeside blandt andet kan se videoer og finde inspiration til træningen. - Du får en virtuel træner 24 timer i døgnet på vores website, hvor man kan klikke sig ind, bruge applikationer og tage den med ud i haven og få masser af inspiration til leg med bolden og sågar til en børnefødselsdag, siger Jannik Riis. Projektet har stået på i et halv år, og fortsætter i alt i fem år, men har allerede fået gode ben at gå på. Den store legetøjsproducent LEGO bakker nemlig op om projektet. Og det overrasker Jannik Riis. - Det var mit drømmescenarie. At de så efter en god dialog siger ja til det her, det skubber hele vores projekt 2½ år forud for vores målsætninger, siger Jannik Riis.

Opsummering:
Et nordjysk fodbold initiativ vil inspirere spillere og trænere til at fokusere mere på tekniktræning. Projektet hedder Technica Football, og strækker sig over en femårig periode.